Алабама (линеен кораб, 1942)

Алабама (на английски: USS Alabama (BB-60)) е линеен кораб на САЩ. Четвъртият, последен, линкор от типа „Саут Дакота“. „Алабама“, наречен още „Късметлията“, е линкор, построен по време на Втората световна война. „Алабама“ е шестият кораб във военноморския флот на САЩ, наречен в чест на едноименния щат, и един от двата линкора на типа „Саут Дакота“, превърнати в кораби-музеи. По време на Втората световна война „Алабама“ изначално влиза в Атлантическия флот, след което е изпратен в Тихия океан. Линкорът е изваден от състава на действащия флот през 1947 г. и преместен в резерва. През 1962 г. корабът е отписан от флота. През 1964 г. линкорът „Алабама“ е преместен в залива Мобил на крайбрежието на щата Алабама, и през следващата година е открит за посещение като кораб-музей. Съда е включен в Националния регистър на Историческите забележителности през 1986 г. История на службата „Алабама“ завършва цикъла на бойна подготовка в края на 1942 г. След това линкорът се занимава с прикритието на самолетоносача „Рейнджър“ (USS Ranger (CV-4)) по време на неговите операции в Атлантика. От 2 април до 1 август 1943 г. „Алабама“ заедно със „Саут Дакота“ и пет разрушителя влиза в състава на съединението TF.22, придадено към британския Флот на метрополията. През юли 1943 г. линкорът взема участие в рейда към крайбрежието на Норвегия, цел на който е отвличането на немците от десанта в Сицилия. След това преминава ремонт и модернизация в Норфолк. Със завършването на ремонта „Алабама“ е изпратен в Тихия океан, пристигайки на 14 септември 1943 г. на Новите Хебриди, и е включен в състава на съединението TG.58.7. Съвместно със „Саут Дакота“ организационно съставя девета дивизия линкори. Взема участие в операциите по превземането и обстрела над островите в Тихия океан. От 19 ноември до 9 декември 1943 г. линкорът участва в превземането на островите Гилбърт. На 8 януари 1944 г. обстрелва Науру. От 26 януари до 4 февруари 1944 г. се занимава с обстрел над островите Рои Намюр и Куаджалин. От 16 до 17 февруари се занимава с прикритието на авионосния рейд над Трук, а от 21 до 22 февруари над Сайпан, Тиниан и Гуам. В нощта на 22 февруари, в резултат на неизправност, една от 127-мм установки изстрелва снаряд към друга кула. „Алабама“ получава повреди, 5 души са убити и 11 получават рани. От 8 март до 9 април 1944 г. линкорът участва в рейда над островите Палау, Яп, Волеаи. На 29 март сваля своя първи самолет. В състава на бързоходното авионосно съединение TF.58 взема участие в операциите на Нова Гвинея, Трук, Марианските острови. На 12 юни 1944 г. обстрелва Сайпан. От 19 до 20 юни 1944 г. „Алабама“ участва в сражението във Филипинско море, първи засичайки подхождащите японски самолети на дистанция 190 мили. През юли 1944 г. се занимава с прикритието на десанта на Гуам, през септември прикрива авионосното съединение по време на ударите по Каролинските острови, Палау, Себу, Лейте. През октомври 1944 г. прикрива рейда над Окинава, Лусон и Формоза. От 24 до 26 октомври, в състава на охраната на самолетоносача „Ентърпрайз“, взема участие в битката в залива Лейте. До края на годината продължава да осигурява прикритието на авионосното съединение. На 18 декември 1944 г. по време на тайфун са отмити зад борда хидросамолет и катер, линкорът получава повреди. От 12 януари до 17 март 1945 г. се намира в ремонт в Пюджент Саунд, Бремертън. На 28 април 1945 г. „Алабама“ се връща в състава на съединението TF.58, пристигайки на атола Улити. В състава на авионосното съединение действа до края на войната. По време на рейда над Окинава сваля два самолета. Взема участие в авиационните рейдове над японските острови, обстрелвайки от 18 до 19 юли цели в района на Токио. На 5 септември линкорът пристига в Токийския залив. След края на войната участва в операцията по прехвърляне на войските „Меджик Карпет“, доставяйки на 15 октомври в Сан Франциско 700 демобилизирани. За времето на войната получава 9 бойни звезди. На 9 февруари 1947 г. „Алабама“ е изваден в резерв, в Сиатъл. На 1 юни 1962 г. е изключен от списъците на флота, на 16 юни е предан в собственост на щата Алабама. На 14 септември 1964 г. е поставен, в качеството на мемориал, в град Мобил. Мемориалът действа и понастоящем. В културата На борда на кораба преминават снимките на филма „Под обсада“. Корабът изпълнява ролята на линкора „Мисури“ (USS Missouri (BB-63)). Вижте също Мемориален парк на линкора „Алабама“ Пълната история на създаването и службата на линкора „Алабама“ ((ru)) Коментари Източници Литература Балакин С. А., Дашьян А. В. и др. Линкоры Второй мировой. М., Коллекция, Яуза, Эксмо, 2005. ISBN 5-699-14176-6. В. Н. Чаусов. Линкоры типа „Саут Дакота“. Москва, Моделист-конструктор, 2005, 64 с. Чаусов В. Н. Истребители линкоров. Американские суперлинкоры типа „Саут Дакота“. М., «Яуза», „Эксмо“, 2010, 112 с. Campbell, John. Naval Weapons of World War Two. London, Convay Maritime Press, 2002, 403 с. ISBN 0-87021-459-4. Friedman N. U.S. Battleships: An Illustrated Design History. Annapolis, Maryland, U.S.A., Naval Institute Press, 1985, 464 с. ISBN 0-087021-715-1. Robert O. Dulin, William H. Garzke, Thomas G. Webb. United States Battleships, 1935 – 1992. Naval Institute Press, 1995. ISBN 978-1557501745. Burr, Lawrence. US Fast Battleships 1936 – 47. The North Carolina and South Dakota Classes. Oxford, Osprey Publishing, 2010, 48 с. ISBN 978-1-84603-510-4. Външни препратки SOUTH DAKOTA battleships (1942) Архив на оригинала от 2020-10-17 в Wayback Machine. ((en)) www.wunderwaffe.narod.ru ((ru)) ship.bsu.by Архив на оригинала от 2020-10-25 в Wayback Machine. ((ru)) Американските линкори през Втората световна война ((ru)) Описание на главния калибър на линейните кораби от типа „Саут Дакота“ ((en)) USS Alabama (BB-60) on NavSource.org Архив на оригинала от 2020-10-13 в Wayback Machine. ((en)) USS Alabama (BB-60) on Hazegray.org Архив на оригинала от 2012-08-02 в Wayback Machine. ((en)) USS Alabama web site ((en)) HNSA Web Page: USS Alabama ((en)) USS Alabama BB-60 photo gallery on MariTimeQuest.com ((en)) National Historic Landmark nomination file on the USS Alabama ((en)) «To Alabama, Very Well Done» concerning June 1944 actions in the Pacific ((en)) В Общомедия има медийни файлове относно Алабама (линеен кораб, 1942)